text: Lokale jernmænd arrangerer stort stævne
  27 maj 2012 kl. 16.49
  Triatlon-klubben "Haderslev Tri2000" har kun 40 medlemmer - alligevel holdt klubben søndag stævne i byen for 260 deltagere fra Danmark og Tyskland.
  Atleterne kunne kaste sig ud i en kvart eller en halv ironman, som består af 90 kilometer cykling, to kilometer svømning og 21,2 kilometer løb.
  En af deltagerne var Allan Konradsen fra Billund, der var godt tilfreds med sin egen præstation:
  - Jeg har forbedret min 13 år gamel rekord med syv minutter, så jeg nu er nede på to timer og 33 minutter, fortæller han efter løbetur, cykeltur og svømmetur.
  Tri-sporten er en idrætsgren i vækst herhjemme, og Haderlsev-klubben håber, at stævnet søndag kan lokke flere til. Tilskuere var der i hvert fald nok af pinsedag.
  